प्रधानमंत्री मोदी ने कहा कि पिछले कई चुनावों से कांग्रेस लगातार हार रही है और चुनाव में पराजय के तुरंत बाद कांग्रेस ईवीएम को दोषी ठहराने के लिए जोर-जोर से झूठ बोलती है। इलेक्शन कमीशन जैसी महान संस्था को भी बदनाम करने में जुटी हुई है। सीएजी ने घोटालों का खुलासा किया तो कांग्रेस का पूरा इकोसिस्टम सीएजी को बदनाम करने में लग गया। जब देश की आर्मी कांग्रेस सरकारों के बोफोर्स जैसे कुकर्मों में साथ देने से मना करती है तो कांग्रेस आर्मी और आर्मी चीफ को बदनाम करने में लग जाती है। जब भारत की सेना सर्जिकल स्ट्राइक करती है तो कांग्रेस बेशर्मी से आर्मी को गलत करने का दुस्साहस करती है। जब देश में चुने हुए उपराष्ट्रपति अपनी संवैधानिक जिम्मेदारी निभाते हैं और कांग्रेस के गलत कामों में अपने आपको नहीं जोड़ते हैं तो वे अब उपराष्ट्रपति को भी गालियां देने लगे हैं।